Қырғызстанда COVID-19 вирусын жұқтырғандар екі есеге өсті
"Қырғызстанда COVID-19 вирусын жұқтырғандар екі есеге өсті" | "https://abai.kz/post/122511"
TITLE: Қырғызстанда COVID-19 вирусын жұқтырғандар екі есеге өсті
URL: https://abai.kz/post/122511
META: "Қырғызстанда COVID-19 вирусын жұқтырғандар екі есеге өсті" | "https://abai.kz/post/122511"
DATE: 19.10.2020
AUTHOR(s): Abai.kz
TOTAL WORDS: 110
TEXT: Қырғызстанның Коронавирусқа қарсы күрес бойынша республикалық штабтың 18 қазандағы мәліметіне қарағанда, Қырғызстанда бір тәулікте COVID-19 індетінен үш адам қаза болған. Ош, Нарын облыстарында бір-бір адам, тағы бірі Бішкекте. Соңғы тәулікте тағы 554 адамнан коронавирус анықталған. Науқастардың 227-сі айығып шыққан. Соңғы күндері елде коронавирус жұқтырғандар саны көбейіп кетті. Өткен дүйсенбіден бері тәулік ішінде COVID-19 жұқтырғандардың көрсеткіші екі есеге өскен – 12 қазанда вирус 298 адамнан анықталған. Наурыздан бері жалпы індет жұқтырғандардың саны 52 044 адамға жеткен. Олардың 1111-і көз жұмып, 45 736-сы айығып шықты. Статистика бойынша қазір вирусқа шалдыққан 2 489 науқас стационарда, 2 232 адам үйінде емделіп жатыр. 2019 жылдың желтоқсанында Қытайдың Ухань аймағынан тараған коронавирус 188 мемлекетке жайылды. Abai.kz
